# Andrei Abduvalijev

### Wikipedia

Andrei Hakimovitš Abduvalijev (s. 30. kesäkuuta 1966 Leningradissa) on entinen moukarinheittäjä, olympiavoittaja ja kaksinkertainen maailmanmestari.

Kansainvälisellä tasolla Abduvalijev on kilpaillut neljän eri maajoukkueen väreissä. 1985 hän voitti juniorien Euroopan mestaruuden. Ensimmäisen kerran hän ylitti 80 metriä vuonna 1988, kauden parhaana tuloksenaan 80,38 16. heinäkuuta Tšeljabinskissä. 26. toukokuuta 1990 hän heitti Sotšissa oman ennätyksensä 83,46. Ensimmäisissä aikuisten arvokisoissaan vuoden 1991 MM-kisoissa Tokiossa hän edusti Neuvostoliittoa ja sijoittui viidenneksi tuloksella 78,30. Aikaisemmin samana vuonna hän oli heittänyt Kiovassa tuloksen 82,80. Neuvostoliiton romahdettua Abduvalijevista tuli Tadžikistanin kansalainen. Vielä Barcelonan olympialaisissa hän edusti jo romahtaneen Neuvostoliiton urheilijoista koottua "yhdistynyttä joukkuetta", joka tunnettiin myös IVY:n joukkueena, ja voitti olympiakultaa tuloksella 82,54. Kultamitalin hän voitti myös seuraavana vuonna Stuttgartin MM-kisoissa (tulos 81,64). 1994 hän voitti moukarikilpailut GP-finaalissa Pariisissa ja maailmancupissa Lontoossa. Hänen kauden parhaansa oli 83,36, jonka hän heitti 3. kesäkuuta Budapestissa. Vuonna 1995 Abdujalijev puolusti menestyksekkäästi MM-kultaansa Göteborgin MM-kisoissa tuloksella 81,56. Saman vuoden syyskuussa hän heitti vielä Taškentissa tuloksen 83,10 ja voitti Keski-Aasian mestaruuden.

Vuonna 1997 Abdulvalijev siirtyi edustamaan Uzbekistania. Heinäkuussa hän heitti Tulassa 82,66, mutta jäi Ateenan MM-kisoissa karsintaan. 1998 hän voitti Aasian mestaruuden Fukuokassa, hopeaa Bangkokissa Aasian kisoissa ja saavutti kolmossijat maailmancupissa ja GP-finaalissa. Hän jatkoi uraansa aina vuoteen 2000 päästen joka vuosi yli 80-metrisiin tuloksiin, muttei enää yltänyt suursaavutuksiin arvokisoissa.

Aktiiviaikoinaan Abdujalevin mitat olivat 186 senttimetriä ja 112 kilogrammaa.

## [muokkaa] Lähde

- Abduvalijev IAAF:n tietokannassa

Miesten moukarinheiton olympiavoittajat

1900: John Flanagan | 1904: John Flanagan | 1908: John Flanagan | 1912: Matthew McGrath | 1920: Patrick Ryan | 1924: Fredreick Tootell | 1928: Patrick O'Callaghan | 1932: Patrick O'Callaghan | 1936: Karl Hein | 1948: Imre Németh | 1952: Jószef Csérmák | 1956: Harold Connolly | 1960: Vasili Rudenkov | 1964: Romuald Klim | 1968: Gyula Zsivótzky | 1972: Anatoli Bondartšuk | 1976: Juri Sedyh | 1980: Juri Sedyh | 1984: Juha Tiainen | 1988: Sergei Litvinov | 1992: Andrei Abduvalijev | 1996: Balázs Kiss | 2000: Szymon Ziółkowski | 2004: Koji Murofushi

Miesten moukarinheiton maailmanmestarit

1983: Sergei Litvinov | 1987: Sergei Litvinov | 1991: Juri Sedyh | 1993: Andrei Abduvalijev | 1995: Andrei Abduvalijev | 1997: Heinz Weis | 1999: Karsten Kobs | 2001: Szymon Ziółkowski | 2003: Ivan Tihon | 2005: Ivan Tihon

Haettu osoitteesta http://fi.wikipedia.org../../../a/n/d/Andrei_Abduvalijev_ec3f.html

Luokat: Neuvostoliittolaiset olympiavoittajat | Neuvostoliittolaiset moukarinheittäjät | Tadžikistanilaiset moukarinheittäjät | Uzbekistanilaiset moukarinheittäjät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Eesti
- Русский